An Dioskurides wegen Hausfriedensbruch
Material: papyrus
Place: Herakleopolites
Categories: Eingabe an den Phrurarchen
Abendessen wird durch einen Einbruch gestört
Prügelei
Abfuhr beider Kontrahenten
Verhaftung
Bitte darum
die Eingabe zu den Akten zu nehmen
Διοσκουρίδει ἡγεμόνι καὶ
φρουράρχωι
πα[ρ]ὰ Θέωνος τοῦ Θέωνος
Κυρηναίου τῶν Ἑρμοτίμου
καὶ Μελεάγρου πεζῶν.
τῆι νυκτὶ τῆι εἰς τὴν ιϛ τοῦ
Θωὺθ τοῦ κη  Ἰάσων Ἰάσονος
Ἰουδαῖος τῶν αὐτῶν ἐπελθὼν
ἐπὶ τὴν οἰκίαν μου τὴν οὖσαν ἐν τῶι
ἐπὶ τοῦ ὅρμου φρουρίωι καὶ καιροτηρήσας
τὸ παρʼ ἐμοῦ κοράσιον ἀνοῖγον τὴν αὔλειον
θύραν ὥστε ἐκχέαι λεκάνην ἀνατρέψας
τοῦτο ἐπεισεπήδησεν αἰφνιδίως
καὶ τὸν συνδειπνοῦντά μοι Θεοδόσιον
κατασπάσας ἀπὸ τῆς κλίνης
ἐπαρώινησεν οὐ μετρίως· εὐθέως δέ
μου τῆς θύρας ἐγκρατοῦς γενο
μένου πρὸς τὸ μὴ καὶ ἑτέρους συνεισ
δραμεῖν θορύβου τε μείζονος γενο
μένου καὶ πλειόνων ἐπιπαραγενη
θέντων, ἐν οἷς καὶ Ἡρακλεώτου,
ἐπεπεμψάμην τοῦτον ἐπὶ σὲ
καὶ οὕτω παραγενηθέντος Ἡρα
κλείδου τοῦ παρὰ σοῦ καὶ εἰσελθόντος
εὑρόντος τε τόν προγεγραμμένον
ἐπικείμενον τῶι Θεοδοσίωι ἐν τῶι
ἐδάφει καὶ ἀμφοτέρους ἀπαγαγο
μένου προσκατενεγύησα καί σοι
τὸν Ἰάσονα παραχρῆμα, ὅν γε καὶ
τῆι ἐχομένηι ἡμέραι κατέστησεν
ὁ Ἡρακλείδης ἐπὶ τὸν στρατηγόν.
ἐπιδεδωκὼς οὖν περὶ τῶν αὐτῶν
καὶ τοῖς ἄλλοις τοῖς εἰθισμένοις
ἀξιῶ καταχωρίσαι μου τὸ
προσάγγελμα καὶ παρὰ σοὶ
ἐν χρηματισμῶι.
εὐτύχει
κη Θὼθ <gap/>
<gap/>